Public procurement notice: Contract Notice
Published: 2022-10-26
Buyer: Kymenlaakson hyvinvointialue
Country: FI
Contract type: Services
Procedure: Open procedure
CPV classification: 85000000 | 85100000: Health services | 85300000
Estimated value: 9200000 EUR
Submission deadline: 2022-11-10

Technical requirements: Päihdelaitospalvelun tehtävänä on tarjota asiakkaille turvallinen hoitoympäristö, jossa saa ohjausta, tukea ja hoitoa päihteettömyyden tueksi. Tavoitteena on kannustaa asiakkaita kuntoutumisessa sekä motivoida päihteettömyyteen ja tarvittavaan jatkohoitoon/ -kuntoutukseen.
Kymenlaakson hyvinvointialueen järjestämiin palveluihin em. kuvaukset ovat selviämis- ja vieroitushoidon osalta terveydenhuollon palvelua. Laitosmuotoinen päihdekuntoutus on puolestaan sosiaalihuoltolain (1031/2014) mukaisia laitospalvelua.  Molemmissa kuvauksissa vahva moniammatillinen työskentely on tärkeää.
Asiakkaana ovat kymenlaaksolaiset 18 vuotta täyttäneet henkilöt ja perheet. Tilaaja vastaa asiakkaan palvelukokonaisuuden suunnittelusta ja järjestämisestä.
Selviämishoito on tarkoitettu asiakkaille, jotka ovat alkoholista päihtyneitä ja tarvitsevat terveydentilansa vuoksi tarkkailua.  Palveluun voi hakeutua oma-aloitteisesti tai toisen henkilön saattamana ympäri vuorokauden.
Hoito kestää yksilöllisesti muutamasta tunnista noin vuorokauteen. Asiakkaalle tarjotaan turvallinen selviäminen ja hänen terveydentilaansa seurataan tiiviisti vähintään tunnin välein. Seurantavälineitä ovat verensokerin ja verenpaineen seuranta, happisaturaatio sekä kameravalvonta. Asiakasta motivoidaan siirtymään jatkohoitoon Tilaajan avopalveluihin tai alkoholivieroitushoitoon.
Lyhytaikainen laitosmuotoinen päihdevieroitus on tarkoitettu asiakkaille, joiden päihteiden käytöstä vieroittautuminen avohoidon keinoin on riittämätöntä terveysriskin tai voimakkaiden vieroitusoireiden vuoksi. Tavoitteena on välittömien fyysisten ja psyykkisten vieroitusoireiden hoito ja tilanteen vakiinnuttaminen. Tavoitteena on päihdekierteen katkaiseminen ja turvallinen päihteiden käytöstä vieroittautuminen. Lisäksi tavoitteena on parhaan mahdollisen toimintakyvyn saavuttaminen sekä keinojen löytyminen potilaan omassa elämässään ja toimintaympäristössään selviytymiseen
Palvelu on tarkoitettu pääsääntöisesti asiakkaille, joilla on tarvetta alle viiden vuorokauden alkoholivieroitukseen. Tilaajan luvalla vieroitus voi jatkua yli viisi vuorokautta. Mikäli asiakkaalla on puolen vuoden aikana viisi hoitojaksoa, on palveluntuottaja yhteydessä Tilaajan yhteyshenkilöön (nimetään erikseen).
Alkoholivieroitukseen voi hakeutua oma-aloitteisesti tai toisen henkilön saattamana ympäri vuorokauden. Lyhytaikaisella laitosmuotoisella vieroitushoidolla tarkoitetaan akuuttiluonteista alkoholiongelmaisille suunnattua, laitoksessa tapahtuvaa hoitoa, joka on hoitosuunnitelman mukaista, tavoitteellista ja määräaikaista.
Palvelu on ympärivuorokautista osasto-olosuhteissa tapahtuvaa päihdevieroitusoireiden hoitoa. Tavoitteena on vieroitusoireiden hoito (mukaan lukien lääkehoito), päihteiden käytön katkaiseminen ja asiakkaan voinnin vakiinnuttaminen. Hoitoon kuuluu tarvittaessa jatkohoidon suunnittelu yhdessä asiakkaan ja Tilaajan edustajien kanssa hoitojakson aikana. Asiakasta tuetaan hänen arjessa tarvitsemiensa toipumista tukevien selviytymiskeinojen löytämiseen ja vahvistamiseen.
Selviämishoidon ja lyhytaikaisen vieroitushoidon yksikön tulee sijaita Kotkassa 10 km Kotkan keskustasta (Kustaankatu 2, Kotka) tai Kouvolassa 10 km Kouvolan keskustasta (Torikatu 10, Kouvola) .
Pitkäaikainen päihdehuollon laitosvieroitushoito on tarkoitettu asiakkaille, joiden päihteiden käytöstä vieroittautuminen avohoidon keinoin on riittämätöntä terveysriskin tai voimakkaiden vieroitusoireiden vuoksi. Vieroitusjakso kestää kahdesta viikosta kuukauteen.
Palvelu on tarkoitettu asiakkaille, joilla on huumeriippuvuus, lääkeriippuvuus tai opioidikorvaushoito, jossa hoidon aloitus/lopetus, opioidikorvaushoidon lääkevaihto tai oheiskäyttöä.
Hoito on hoitosuunnitelman mukaista, tavoitteellista ja määräaikaista. Asiakas voi ohjautua vieroitukseen tilaajan tekemän hoidon tarpeen arvioinnin perusteella (maksusitoumus).
Palvelu on ympärivuorokautista osasto-olosuhteissa tapahtuvaa päihdevieroitusoireiden hoitoa, jota toteutetaan hoitosuunnitelman mukaisesti määräaikaisena. Hoidon pituus määrittyy yksilöllisesti arvioidun hoidontarpeen perusteella. Tavoitteena on vieroitusoireiden hoito (mukaan lukien lääkehoito), huumeiden käytön katkaiseminen ja asiakkaan voinnin ja toimintakyvyn parantuminen. Hoitoon kuuluu jatkohoidon suunnittelu/tarkistaminen yhdessä asiakkaan ja tilaajan edustajien kanssa. Asiakasta tuetaan hänen arjessa tarvitsemiensa toipumista tukevien selviytymiskeinojen löytämiseen ja vahvistamiseen.
Palveluntuottajan lääkäri vastaa hoitojakson aikana annettavasta lääkehoidosta, johon sisältyvät vieroitushoitolääkkeiden ohella myös muut hoidon aikana palveluntuottajan lääkärin tarpeellisiksi arvioimat lääkkeet. Palveluntuottaja vastaa näiden lääkkeiden ja vieroitushoidon kannalta välttämättömien laboratoriokokeiden aiheuttamista kustannuksista, jotka sisältyvät palvelulle ilmoitettuun hintaan.


Award value: 9200000